ન્યૂ હેવન , 8 એપ્રિલ: અમેરિકાના ન્યૂ હેવન શહેરમાં ફરીથી એક ભારતીય યુવકની ગોળી મારીને હત્યા કરી દેવામાં આવી છે. ન્યૂ હેવન શહેરમાં માર્યા ગયેલા આ ભારતીય યુવક મૂળ ગુજરાતના બોરસદનો હતો, જેનું નામ સંજય પટેલ હતું, જે છેલ્લા 15 વર્ષોથી અમેરિકામાં વસવાટ કરતો હતો. 39 વર્ષીય સંજય પટેલ ન્યૂ હેવન શહેરમાં ગેસ સ્ટેશનના સ્ટોર ક્લાર્ક તરીકે ફરજ બજાવતો હતો. કહેવામાં આવી રહ્યું છે કે બે અજાણ્યા શખ્શોએ લૂંટફાટના ઇરાદાથી સંજયને ગોળી મારી દીધી, હુમલાખોરોએ સંજય પટેલ પર છ રાઉંડ ગોળી ચલાવી.